ຂ່າວສານ
ຫວຽດນາມ ພ້ອມກັບປະຊາຄົມສາກົນ ຕັ້ງໜ້າ, ເປັນເຈົ້າການເຂົ້າຮ່ວມການຮັບມືກັບການປ່ຽນແປງຂອງດິນຟ້າອາກາດ
ທີ່ການຕ້ອນຮັບ, ທ່ານນາຍົກລັດຖະມົນຕີ ຫວຽດນາມ ຟ້າມມິງຈິງ ໃຫ້ຮູ້ວ່າ ຫວຽດນາມ ກຳນົດວ່າ ການຮັບມືກັບການປ່ຽນແປງຂອງດິນຟ້າອາກາດ ແມ່ນໜຶ່ງໃນບັນດາໜ້າທີ່ທີ່ຍາກ ແຕ່ແມ່ນໜ້າທີ່ຈຸດສຸມ ແລະ ຮີບດ່ວນ. ຫວຽດນາມ ຈະພ້ອມກັບປະຊາຄົມສາກົນ ຕັ້ງໜ້າ, ເປັນເຈົ້າການເຂົ້າຮ່ວມການຫຼຸດຜ່ອນອາຍພິດເຮືອນແກ້ວ ແລະ ຮັບມືກັບການປ່ຽນແປງຂອງດິນຟ້າອາກາດ; ຖືນີ້ແມ່ນໂອກາດເພື່ອຫັນປ່ຽນຮູບແບບການພັດທະນາໄປຕາມທິດຂຽວ, ໝູນວຽນ ແລະ ມີທາດກາກບອນ ຕ່ຳ.
ການຕ້ອນຮັບ (ພາບ: TTXVN)
ສ່ວນທ່ານ ລັດຖະມົນຕີ, ປະທານ COP26 Alok Kumar Sharma ຢັ້ງຢືນວ່າ ພ້ອມແລ້ວທີ່ຈະຕັ້ງໜ້າຮ່ວມມື, ແບ່ງປັນປະສົບການໃຫ້ ຫວຽດນາມ ເພື່ອໜູນຊ່ວຍການຜັນຂະຫຍາຍບັນດາຄຳໝັນສັນຍາ; ພ້ອມທັງໃຫ້ຮູ້ວ່າ ລາຊະອານາຈັກ ອັງກິດ ຈະພະຍາຍາມໜູນຊ່ວຍ ຫວຽດນາມ ສຳຜັດ ແລະ ລະດົມແຫຼ່ງການເງິນທີ່ຈຳເປັນ ໃນຂະບວນການນີ້.
(ແຫຼ່ງຄັດຈາກ VOV)